Diari Oficial de la Generalitat Valenciana


Sumari del DOGV 8854, del 10-07-2020 (2020/5435)

RESOLUCIÓ de 3 de juliol de 2020, de la Presidència de la Generalitat, per la qual s'anul·len i es deixen sense efecte la Resolució de 6 de març de 2020, de la Presidència de la Generalitat, per la qual es convoquen el Premi President i els Premis Generalitat a les Falles 2020, i la Resolució del 6 de març de 2020, de la Presidència de la Generalitat, per la qual es convoquen el Premi President i els Premis Generalitat a les Gaiates de Castelló de la Plana 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8854

Data del DOGV
:   10-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5435


Data del document
:   03-07-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 3 de juliol de 2020, de la Presidència de la Generalitat, per la qual s'anul·len i es deixen sense efecte la Resolució de 6 de març de 2020, de la Presidència de la Generalitat, per la qual es convoquen el Premi President i els Premis Generalitat a les Falles 2020, i la Resolució del 6 de març de 2020, de la Presidència de la Generalitat, per la qual es convoquen el Premi President i els Premis Generalitat a les Gaiates de Castelló de la Plana 2020. [2020/5435]  
  
  
Mitjançant sengles resolucions de 6 de març de 2020, de la Presidència de la Generalitat, publicades en el Diari Oficial de la Generalitat Valenciana núm. 8759, d'11.03.2020, es van convocar el Premi President i els Premis Generalitat a les Falles 2020, i el Premi President i els Premis Generalitat a les Gaiates de Castelló de la Plana 2020.  
Davant de la necessitat de contenció de l'epidèmia de COVID-19 i la protecció urgent de l'interés general, mitjançant el Decret 4/2020, de 10 de març, del president de la Generalitat, publicat en el Diari Oficial de la Generalitat Valenciana núm. 8759, de 11.03.2020, es va suspendre i ajornar la celebració de les festes de les Falles a la Comunitat Valenciana, i de la Magdalena a Castelló.  
A la vista de l'acord pres per l'Ajuntament de València, la Junta Central Fallera i els representants del món faller ?de la mateixa manera que ha succeït en altres ciutats i municipis de la Comunitat Valenciana- de suspensió definitiva de les falles 2020, i de l'acord pres pel Patronat Municipal de Castelló de la Plana, a sol·licitud del món de la festa de Castelló de la Plana, de suspensió definitiva fins a l'any 2021 de les festes de la Magdalena, motivades aquestes suspensions per les actuals circumstàncies sanitàries, no es pot dur endavant l'objecte de les resolucions de convocatòria del premi President i els premis Generalitat a les Falles 2020, i dels premis President i els premis Generalitat a les Gaiates de Castelló de la Plana 2020.  
Per això, de conformitat amb l'article 12.1.o de la Llei 5/1983, de 30 de desembre, del Consell, que atribueix al president de la Generalitat l'exercici de les facultats i atribucions que li corresponen d'acord amb les disposicions vigents, així com aquelles que no siguen atribuïdes a altres òrgans o institucions, resolc:  
  
Anul·lar i deixar sense efecte, des de la publicació de la present resolució en el Diari Oficial de la Generalitat Valenciana, les resolucions de 6 de març de 2020, de la Presidència de la Generalitat, per les quals es convoquen el Premi President i els Premis Generalitat a les Falles 2020, i el Premi President i els Premis Generalitat a les Gaiates de Castelló de la Plana 2020.  
  
Contra aquesta resolució, que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) De forma potestativa, un recurs de reposició davant de la Presidència de la Generalitat, en el termini d'un mes a comptar de l'endemà de la notificació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, un recurs contenciós administratiu davant els jutjats contenciosos administratius en el termini de dos mesos comptats a partir de l'endemà de la notificació d'aquesta resolució, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 3 de juliol de 2020.- El president de la Generalitat: Ximo Puig i Ferrer.